
สัญญาจ้างพนักงานรายวัน แบบมีกำหนดระยะเวลา
                                                        			 	เขียนที่  	บริษัท คลีนนิ่งโซลูชั่น  จำกัด	
                                                         				วันที่				
สัญญาฉบับนี้ ทำขึ้นระหว่าง บริษัท คลีนนิ่งโซลูชั่น จำกัด โดย	ในฐานะผู้รับมอบอำนาจ สำนักงานเลขที่ 139 ถนนแฮปปี้แลนด์สาย 1 แขวงคลองจั่น เขตบางกะปิ กรุงเทพมหานคร ซึ่งในสัญญานี้จะเรียกว่า “บริษัทฯ” ฝ่ายหนึ่ง 
กับ	อายุ	ปี	บัตรประชาชนเลขที่ 	    
ที่อยู่	
ซึ่งในสัญญานี้จะเรียกว่า “พนักงาน” อีกฝ่ายหนึ่ง
โดยบริษัทฯมีความประสงค์จะว่าจ้าง พนักงานให้ปฏิบัติงานทำความสะอาด ณ สถานที่ต่างๆ ตามที่ บริษัทฯกำหนดซึ่งต้องทำงานให้เสร็จเรียบร้อยพร้อมกับส่งมอบงานเสร็จสิ้นในแต่ละวัน ทั้งสองฝ่ายจึงตกลงทำสัญญาโดยมีเงื่อนไขการจ้างดังต่อไปนี้
ข้อ 1. บริษัทฯ ตกลงว่าจ้าง พนักงานตกลงรับจ้างทำงาน ตำแหน่ง		 ณ หน่วยงาน		
ทั้งนี้ พนักงานทราบดีว่า วันและเวลาการทำงานรวมถึงวันหยุดประจำสัปดาห์ หรือสิทธิประโยชน์ใดๆ อาจมีการเปลี่ยนแปลงตามขอบเขตการทำงานของคู่สัญญาของบริษัท ทั้งสองฝ่ายตกลงให้เป็นไปตามขอบเขตของการให้บริการ  
พนักงานตกลงและยินยอมปฏิบัติตามนโยบายการพิจารณาบริหารจัดการ ว่าด้วยเรื่อง โอนย้าย โยกย้าย เปลี่ยนแปลงสถานที่ปฏิบัติงาน หรือส่งไปปฏิบติงานในหน่วยงานที่บริษัทฯได้รับว่าจ้างหรือให้บริการ รวมถึงกิจการในสังกัดของบริษัท ซึ่งอาจทำให้วันเวลาการทำงาน รวมถึงวันหยุดสุดสัปดาห์ เปลี่ยนแปลงไปตามสัญญาของคู่สัญญาผู้รับบริการ ทั้งนี้เพื่อความเหมาะสมและประโยชน์ในการบริหารจัดการ โดยพนักงานจะไม่เรียกค่าตอบแทนเพิ่มเติม
ข้อ 2. บริษัทฯตกลงจ่ายค่าตอบแทนให้พนักงาน เฉพาะวันที่พนักงานเข้าปฏิบัติงาน และหลังจากปฏิบัติงานพร้อมกับส่งมอบงานให้บริษัทฯสำเร็จลุล่วงเรียบร้อยในแต่ละวันแล้วเท่านั้น ในอัตราวันละ	บาท (	บาท) พร้อมกับหลักฐานการเข้าปฏิบัติงาน
บริษัทฯตกลงจ่ายค่าจ้างให้ พนักงานทุกวันที่ 5 ของเดือน ผ่านบัญชีธนาคาร กสิกรไทย  โดย พนักงานยินยอมให้ บริษัทฯหักภาษีตามกฎหมายเพื่อนำส่งหน่วยงานราชการที่เกี่ยวข้อง 
ข้อ 3. พนักงานต้องปฏิบัติหน้าที่จนเต็มความสามารถด้วยความซื่อสัตย์สุจริต ขยันหมั่นเพียร ตามสมควรแก่หน้าที่และรับผิดชอบต่องานในหน้าที่และงานที่ได้รับมอบหมายอย่างเคร่งครัด รวมถึงจะไม่เผยแพร่ข้อมูลความลับใดๆของบริษัทฯและหน่วยงานที่เข้าไปปฏิบัติงาน และพร้อมที่ปฏิบัติงานในลักษณะที่มีการผ่อนปรน ปรับเปลี่ยนไปตามนโยบายของบริษัทฯที่อาจมีการเปลี่ยนแปลงตามสภาวะเศรษฐกิจได้ พนักงานตกลงและยินยอมให้บริษัทฯเลิกสัญญานี้ได้  หากพบว่าพนักงานกระทำการใดๆอันขัดต่อสัญญาฉบับนี้
ข้อ 4. สัญญาฉบับนี้ มีกำหนดระยะเวลา เริ่มวันที่	ครบสัญญาวันที่	หรือภายใต้เงื่อนไขสัญญาผู้รับบริการของบริษัท ทั้งนี้การครบสัญญาดังกล่าวให้มีผลตามกำหนดทันที  โดยไม่จำต้องแจ้งให้พนักงานทราบล่วงหน้าอีก
ในกรณีสัญญาระหว่างหน่วยงานผู้รับบริการของบริษัทฯสิ้นสุดลงก่อนครบกำหนดของสัญญานี้ ให้ถือว่าไม่มีฝ่ายใดกระทำผิดสัญญาต่อกัน และให้สัญญาระหว่างบริษัทฯและพนักงานสิ้นสุดลงพร้อมกันด้วย 
ข้อ 5. ภายในระยะเวลา 119(หนึ่งร้อยสิบเก้า) วัน นับแต่วันที่	ถึงวันที่	โดยพนักงานตกลงทดลองปฏิบัติงาน ทั้งนี้หากบริษัทฯพบว่าพนักงานไม่มีคุณสมบัติ หรือไม่สามารถปฏิบัติงานได้ ความประพฤติไม่เหมาะสม พนักงานตกลงและยินยอมให้บริษัทฯยกเลิกสัญญานี้ได้ทันทีโดยไม่ต้องบอกกล่าวล่วงหน้า และจะไม่โต้แย้งหรือเรียกค่าเสียหายใดๆทั้งสิ้น ให้ถือว่าความเห็นของบริษัทฯถึงที่สุด
[bookmark: _GoBack]ข้อ 6. กรณีพนักงานยกเลิกสัญญานี้โดยไม่แจ้งให้ทราบล่วงหน้าอย่างน้อย 30 วัน พนักงานตกลงรับผิดชอบค่าปรับและค่าเสียหายในการหาพนักงานทดแทนตำแหน่งตน หรือค่าปรับที่บริษัทฯต้องถูกหน่วยงานตามข้อ 1. เรียกปรับในส่วนที่เกี่ยวข้องกับพนักงาน
ข้อ 7. บริษัทฯสามารถร้องขอเอกสารใดๆจากพนักงานได้เท่าที่จำเป็นต่อการจ้างนี้ ทั้งนี้ พนักงานตกลงและยินยอมให้บริษัทฯ เก็บ รวบรวม ใช้ หรือเปิดเผยข้อมูลส่วนบุคคล เท่าที่ไม่ขัดต่อกฎหมายว่าด้วยการคุ้มครองข้อมูลส่วนบุคคล 
สัญญานี้ทำขึ้นสองฉบับมีข้อความถูกต้องตรงกัน กรณีส่วนใดส่วนหนึ่งของสัญญาตกเป็นโมฆะ ให้ส่วนที่เหลือของสัญญาฉบับนี้ ยังคงมีผลบังคับใช้ต่อไปเท่าที่ไม่ขัดกับเจตนา     โดยคู่สัญญาทั้งสองฝ่ายได้อ่านและเข้าใจข้อความในสัญญาแล้ว จึงได้ลงลายมือชื่อ และประทับตราสำคัญ (ถ้ามี) ไว้เป็นหลักฐานต่อหน้าพยานและเก็บรักษาไว้ฝ่ายละฉบับ

